Jaagduiwel kry borgtog | Maroela Media
Die beweerde jaagduiwel wat glo meer as 300 km/h gery het, is op borgtog vrygelaat.
Die 36-jarige bestuurder, Phumlile Ncube, is Sondag by ‘n begrafnis in Limpopo in hegtenis geneem.
Ncube het Maandag in die landdroshof in Midrand verskyn en is op borgtog van R1 000 vrygelaat.
Ncube het glo in die feestyd teen 308 km/h in Midrand gejaag en ‘n video gemaak. Die video is later op sosiale media gedeel.
Die saak teen Ncube is tot 13 Maart uitgestel, het Simon Zwane, woordvoerder van die Padverkeersbestuurskorporasie, gesê.
Ncube word van roekelose en nalatige bestuur aangekla, sowel as dat hy ander motoriste se lewens in gevaar gestel het deur die voorgeskrewe spoedbeperking te oorskry.
Maroela Media het vroeër berig in die video, wat wyd op sosiale media gedeel is, kan gesien word hoe ŉ motoris ŉ video neem terwyl hy aanvanklik teen 243 km/h ry en dan uiteindelik versnel tot 308 km/h.
In die agtergrond kan gesien word hoe die motoris onder ŉ e-tol-hek deurjaag en ander motors verbysteek.
In die nuus jaag spoedoortreding
Nie geweet ‘n Audi TT kon 308km(184.8 myl p/u) bereik nie? Miskien was die wind van agter? Het julle op die video gesien hoe David Kramer op ‘n afleweringsfiets, sy klokkie ly en probeer om hom verby te steek? Hy het toe net weg getrek van die Royal Hotel af, na ‘n hele paar doppe. En daar val ek alweer van my stoel af van die lag…..
Korrupte regstelsel. Daar is geen eenvormigheid met strawwe nie.
Hoe gaan die Staat bewys dat hy skuldig is. Die video is net toelaatbaar as die persoon wat dit geneem het dit in hof bevestig. Die tol hek kan ‘n probleem wees.
Is dit nie die man wat die video gedeel het waar hy so cinnig ry op Sosiale media en sodoende vasgestrek is. Of was daar 2 mense wat so vinnig gery het?
Sien gereeld hoe die Audi,s, Bm, s en Benze teen 200 plus op die N1 Noord jaag, sluit Bloulig Brigade in.